****

**ประกาศองค์การบริหารส่วนตำบลทอนหงส์**

**เรื่อง รับสมัครนักเรียนเพื่อเข้าเรียนในศูนย์พัฒนาเด็กเล็กบ้านในเขียว 2**

**ประจำปีการศึกษา 2557**

........................................................................................................

ด้วยองค์การบริหารส่วนตำบลทอนหงส์ จะเปิดรับสมัครเด็กเล็ก  โดยทำการคัดเลือกให้เข้าเรียนในศูนย์พัฒนาเด็กเล็กศูนย์บ้านในเขียว 2 ประจำปีการศึกษา 2557 ตามหลักเกณฑ์และเงื่อนไขในการรับสมัคร ดังต่อไป

**1.คุณสมบัติของผู้สมัคร** 1.1 เด็กที่สมัครต้องมีภูมิลำเนาหรืออาศัยอยู่ในเขตองค์การบริหารส่วนตำบลทอนหงส์
         1.2 เด็กที่สมัครต้องมีอายุครบ 2 ปี แต่ไม่เกิน 5 ปี นับถึงวันที่ 16 พฤษภาคม 2557

1.3 เด็กที่สมัครต้องเป็นเด็กที่มีสุขภาพแข็งแรง  ไม่เป็นโรคติดต่อร้ายแรง  หรือโรคอื่นๆ ที่จะทำให้เป็นอุปสรรคต่อการเรียน

**2. จำนวนเด็กที่รับสมัคร  จำนวน 25 คน**

**3. หลักฐานและเอกสารที่จะต้องนำมาในวันสมัคร** 3.1  ใบสมัครของศูนย์พัฒนาเด็กฯ ที่กรอกข้อความสมบูรณ์แล้ว
          3.2  สำเนาทะเบียนบ้าน (ฉบับจริง)  พร้อมสำเนา จำนวน  1  ชุด

3.3  สูติบัตร (ฉบับจริง) พร้อมสำเนา  จำนวน 1  ชุด
       3.4  ต้องนำเด็กมาแสดงตัวในวันยื่นใบสมัคร

3.5  สมุดบันทึกสุขภาพหรือใบรับรองแพทย์

**4.วัน เวลา สถานที่รับสมัครและสัมภาษณ์**

       4.1  ใบสมัคร  ติดต่อขอรับได้ที่ ศูนย์พัฒนาเด็กเล็กศูนย์บ้านในเขียว 2 และองค์การบริหารส่วนตำบลทอนหงส์ **ตั้งแต่วันที่ 3 มีนาคม 2557 ถึงวันที่ 30 เมษายน 2557 ในวันและเวลาราชการ**

4.2  การรับสมัคร ณ  ศูนย์พัฒนาเด็กเล็กบ้านในเขียว 2 และองค์การบริหารส่วนตำบลทอนหงส์ **ตั้งแต่วันที่ 3 มีนาคม 2557 ถึงวันที่ 30 เมษายน 2557 ในวันและเวลาราชการ**

**5. วันมอบตัว**

 ผู้เข้าเรียนในศูนย์พัฒนาเด็กเล็กบ้านในเขียว 2 ให้**มอบตัวในวันอังคาร ที่ 6 พฤษภาคม 2557 เวลา 09.00 - 12.00 น. ณ ศูนย์พัฒนาเด็กเล็กบ้านในเขียว 2** หมู่ที่ 9 ตำบลทอนหงส์ อำเภอพรหมคีรี จังหวัดนครศรีธรรมราช

 **6.  กำหนดการเปิดภาคเรียน**

 ภาคเรียนที่ 1 ตั้งแต่วันที่ 16 พฤษภาคม 2557– 31 ตุลาคม 2557

 ภาคเรียนที่ 2 ตั้งแต่วันที่ 3 พฤศจิกายน 2557 – 15 พฤษภาคม 2558

**หมายเหตุ : ไม่ปิดภาคเรียน**

**-2-**

**7.  อุปกรณ์การเรียน**  ศูนย์พัฒนาเด็กเล็ก  จัดหาให้ตลอดปีการศึกษา

**8. เครื่องใช้สำหรับเด็ก**

          7.1  เครื่องใช้ส่วนตัว เช่น แปรงสีฟัน  แก้วน้ำ  สบู่  หวี  แป้ง  ให้พ่อแม่ หรือผู้ปกครองเตรียมมาให้เด็ก ตั้งแต่วันเปิดเรียนวันแรก

7.2  เครื่องใช้งานอื่นๆ  ประกอบด้วย  ผ้าปูที่นอน  หมอน  ปลอกหมอน  ผ้าขนหนู  ผ้ากันเปื้อน ถุงย่าม ให้พ่อแม่ หรือผู้ปกครองเตรียมมาให้เด็ก ตั้งแต่วันเปิดภาคเรียนวันแรก

**9.  อาหารสำหรับเด็ก**  ศูนย์พัฒนาเด็กเล็กฯ  จัดเตรียมอาหารให้  3  เวลา  ดังนี้
 -  เวลา  10.00 น.  อาหารเสริม
     -  เวลา  11.00 น.  อาหารกลางวัน
       -  เวลา  14.00 น.  อาหารว่าง

**10.การรักษาความปลอดภัยแก่นักเรียน**

10.1 พ่อแม่หรือผู้ปกครองที่เดินทางไปรับเด็กกลับบ้าน ต้องแสดงบัตรซึ่งทางศูนย์พัฒนาเด็กเล็กออกให้สำหรับรับตัวนักเรียน  แก่เจ้าหน้าที่ศูนย์พัฒนาเด็กเล็กฯทุกครั้ง  มิฉะนั้นจะไม่อนุญาตให้รับนักเรียนออกจากศูนย์พัฒนาเด็กเล็กฯโดยเด็ดขาด

10.2 การมารับและส่งนักเรียน  ผู้ปกครองจะต้องไม่นำเด็กมาส่งให้เจ้าหน้าที่ศูนย์พัฒนาเด็กเล็กฯ  ก่อนเวลา 07.30 น. ให้มารับกลับเวลา  15.00 น.  เป็นต้นไป และไม่ช้ากว่าเวลา  17.00 น.  เนื่องจากศูนย์พัฒนา

เด็กเล็กฯไม่ประสงค์ให้เด็กอยู่ที่ศูนย์ฯ  โดยไม่มีผู้ดูแล  เว้นแต่มีความจำเป็น  ซึ่งต้องขออนุญาตต่อหัวหน้าศูนย์พัฒนาเด็กเล็กฯ ทราบในแต่ละครั้ง

10.3 ในกรณีที่เด็กหยุดเรียนด้วยประการใดก็ตาม  พ่อแม่หรือผู้ปกครองจะต้องแจ้งให้ทางศูนย์พัฒนาเด็กเล็กฯ ทราบเป็นลายลักษณ์อักษรหรือทางโทรศัพท์

10.4 ห้ามเด็กนำเครื่องมือเครื่องใช้ที่อาจเกิดอันตรายไปที่ศูนย์พัฒนาเด็กเล็กฯ โดยเด็ดขาด

10.5 ห้ามเด็กสวมหรือนำเครื่องประดับ  ของเล่นที่มีราคาแพงไปที่ศูนย์พัฒนาเด็กเล็กฯหากฝ่าฝืน
และเกิดการสูญหาย  ทางศูนย์พัฒนาเด็กเล็กจะไม่รับผิดชอบใดๆ ทั้งสิ้น                      10.6 หากพ่อแม่หรือผู้ปกครองมีปัญหาใด ๆ เกี่ยวกับนักเรียนโปรดติดต่อกับเจ้าหน้าที่ศูนย์พัฒนา

เด็กเล็กฯ โดยตรงถ้ามีการนัดหมายล่วงหน้าก็จะทำให้สะดวกยิ่งขึ้น

**11. กรณีเด็กที่สมัครมีคุณสมบัติไม่ตรงตามประกาศข้อ 1.1 ข้อ 1.2** เป็นอำนาจของผู้บริหารองค์การปกครองส่วนท้องถิ่น ในการพิจารณายกเว้นตามความเห็นของคณะกรรมการบริหารศูนย์พัฒนาเด็กเล็ก

               ประกาศ  ณ วันที่    กุมภาพันธ์ พ.ศ. 2557

 (นายสันติ ศรีเมือง)
                                           นายกองค์การบริหารส่วนตำบลทอนหงส์